open-index/open-wikipedia-markdown huggingface dataset:
เทศบาลเมืองชะมาย

**เทศบาลเมืองชะมาย** เป็นเทศบาลในอำเภอทุ่งสง จังหวัดนครศรีธรรมราช มีเนื้อที่ประมาณ 21.42 ตารางกิโลเมตร หรือประมาณ 13,386 ไร่

## ประวัติ
เทศบาลเมืองชะมายเป็นองค์กรปกครองส่วนท้องถิ่น ประเภทเทศบาล ระดับเทศบาลเมือง ซึ่งตั้งอยู่ในพื้นที่อำเภอทุ่งสง จังหวัดนครศรีธรรมราช และมีฐานะเป็นนิติบุคคล โดยเมื่อวันที่ 22 พฤษภาคม 2517 ได้มีการจัดตั้ง **สภาตำบลชะมาย** ตามประกาศของคณะปฏิวัติ ฉบับที่ 326 ลงวันที่ 13 ธันวาคม 2515 และเมื่อวันที่ 3 มีนาคม 2538 ได้มีการให้สภาตำบลชะมาย จัดตั้งเป็น **องค์การบริหารส่วนตำบลชะมาย** ตามพระราชบัญญัติสภาตำบลและองค์การบริหารส่วนตำบล พ.ศ. 2537 ต่อมาเมื่อวันที่ 7 ตุลาคม 2554 ได้มีการยกฐานะจัดตั้งองค์การบริหารส่วนตำบลชะมาย ขึ้นเป็น **เทศบาลตำบลชะมาย** และเมื่อวันที่ 28 มีนาคม 2568 ได้มีการเปลี่ยนแปลงฐานะเทศบาลตำบลชะมาย เป็น **เทศบาลเมืองชะมาย** มาจนถึงปัจจุบัน

## ภูมิศาสตร์
เขตเทศบาลเมืองชะมายตั้งอยู่ทางทิศตะวันตกของตัวจังหวัดนครศรีธรรมราช
* **ทิศเหนือ** ติดต่อกับเขตองค์การบริหารส่วนตำบลนาหลวงเสนและเขตองค์การบริหารส่วนตำบลหนองหงส์
* **ทิศใต้** ติดต่อกับเขตเทศบาลเมืองทุ่งสงและเขตเทศบาลตำบลถ้ำใหญ่
* **ทิศตะวันออก** ติดต่อกับเขตเทศบาลตำบลที่วังและเขตองค์การบริหารส่วนตำบลควนกรด
* **ทิศตะวันตก** ติดต่อกับเขตองค์การบริหารส่วนตำบลควนกรดและเขตองค์การบริหารส่วนตำบลหนองหงส์

## ภูมิประเทศ
ลักษณะภูมิประเทศของเทศบาลเมืองชะมาย โดยส่วนใหญ่เป็นที่ราบสูงแต่มีบางส่วนที่เป็นที่ราบลุ่ม

## การแบ่งเขตปกครอง
เทศบาลเมืองชะมาย แบ่งเขตปกครองเป็น 8 หมู่บ้าน 33 ชุมชน ดังนี้ 

* หมู่ที่ 1 บ้านหนองหว้า 
** ชุมชนท่ามสิน
** ชุมชนหนองหว้า
** ชุมชนหนองแสง
** ชุมชนครัวแก้ว
** ชุมชนขนส่ง
* หมู่ที่ 2 บ้านด่านปาบ
** ชุมชนตลาดเกษตร
** ชุมชนหนองอาม
** ชุมชนหมู่บ้านทวีสุข
** ชุมชนบ้านนานอก
** ชุมชนด่านปาบ
* หมู่ที่ 3 บ้านเขากลาย 
** ชุมชนหน้าวัดเขากลาย
** ชุมชนหลังวัดเขากลาย
* หมู่ที่ 4 บ้านห้วยขัน 
** ชุมชนบ้านห้วยขัน
** ชุมชนบ้านหัวทาง
** ชุมชนบ้านนาหม่อมแก้ว
** ชุมชนวังรวย-ในอ่าว

* หมู่ที่ 5 บ้านวังหีบ 
** ชุมชนบ้านยวนไม้ขาว-หูนบ
** ชุมชนหน้าสวน-วังหีบ-หนองปรือ
* หมู่ที่ 6 บ้านนาคำทวด 
** ชุมชนบ้านนาคำทวด
** ชุมชนบ้านหนองเหรียง
** ชุมชนบ้านสวนพฤกษา 1-2
** ชุมชนบ้านนบตำคำ
* หมู่ที่ 7 บ้านคลองขี่เปล 
** ชุมชนบ้านในพรุ-ต้นแค-หลังวัดสำโรง
** ชุมชนสุมิตร 1-2
** ชุมชนบ้านคลองขี่เปล 1
** ชุมชนบ้านคลองขี่เปล 2
** ชุมชนรักเกียรติ-สุมิตรา-อรวรรณ
** ชุมชนทิวทอง
** ชุมชนหน้าพาณิชย์
* หมู่ที่ 8 บ้านนาแฝด
** ชุมชนเขาตาเล่ง
** ชุมชนหมู่บ้านสาโรจน์
** ชุมชนหมู่บ้านนาแฝดเมืองใหม่
** ชุมชนหมู่บ้านนาแฝด

## โรงพยาบาล
* โรงพยาบาลธนบุรี ทุ่งสง (เอกชน)
* โรงพยาบาลส่งเสริมสุขภาพตำบลบ้านหนองหว้า

## สถานศึกษา
* ศูนย์พัฒนาเด็กเล็ก
** ศูนย์พัฒนาเด็กเล็กบ้านหนองหว้า
** ศูนย์พัฒนาเด็กเล็กวัดเขากลาย
** ศูนย์พัฒนาเด็กเล็กวัดวังหีบ
* โรงเรียนประถมศึกษา
** โรงเรียนบ้านหนองหว้า 
** โรงเรียนวัดเขากลาย
** โรงเรียนวัดวังหีบ 
** โรงเรียนตันติวัตร (เอกชน)
* โรงเรียนอาชีวศึกษา
** โรงเรียนพณิชยการทุ่งสง (เอกชน)

## ศาสนสถาน
* ศาสนาพุทธ
** วัดเขากลาย 
** วัดวังหีบ
* ศาสนาอิสลาม
** มัสยิดบารอกัต (บ้านในเขา)
* ศาสนาคริสต์
** คริสตจักรอิมมานูเอลทุ่งสง

## อ้างอิง

## แหล่งข้อมูลอื่น
* เว็บไซต์เทศบาลเมืองชะมาย

ชะมาย
ชะมาย
ชะมาย
อัลติเมทไฟต์ติงแชมเปียนชิพ

**อัลติเมท ไฟต์ติง แชมเปียนชิพ** (**ยูเอฟซี**) () เป็นสมาคมเกี่ยวกับ ศิลปะการต่อสู้แบบผสมผสาน ที่ใหญ่ที่สุดในโลก ผู้ก่อตั้งโดย อาร์ท เดวี, โรรัน กราซี, โรเบิร์ท เมย์โรวิทช์ ซึ่งเป็นเจ้าภาพมากที่สุดของนักสู้ที่ติดอันดับในกีฬา และสร้างเหตุการณ์ที่เกิดขึ้นทั่วโลก ตั้งอยู่ในประเทศสหรัฐอเมริกา ยูเอฟซีมี 8 หน่วยน้ำหนักและบังคับใช้กฎสหพันธ์ศิลปะการต่อสู้แบบผสม โดยมีบริษัทแม่คือบริษัท ซัฟฟา จำกัด

เหตุการณ์ยูเอฟซีครั้งแรกที่จัดขึ้นในปี ค.ศ. 1993 ที่เดนเวอร์ ,รัฐโคโลราโด วัตถุประสงค์ของการจัดงานคือการระบุศิลปะการป้องกันตัวที่มีประสิทธิภาพที่สุดในการต่อสู้ที่แท้จริงระหว่างคู่แข่งของสาขาวิชาการต่อสู้ที่แตกต่างกัน ได้แก่ มวยสากล ,บราซิลเลี่ยน ยูยิสสู ,เทควันโด ,มวยปล้ำ ,มวยไทย ,คาราเต้ และลักษณะอื่น ๆ ในการแข่งขันในภายหลัง นักสู้เริ่มใช้เทคนิคประสิทธิภาพจากมากกว่าหนึ่งวินัย ในทางอ้อมซึ่งช่วยสร้างแบบที่แยกจากกันอย่างสิ้นเชิงของการต่อสู้ที่เรียกว่าศิลปะการต่อสู้แบบผสมในปัจจุบัน  

ด้วยข้อตกลงทางโทรทัศน์ผ่านสายเคเบิล และการขยายตลาดไปยัง แคนาดา ,ยุโรป ,ออสเตรเลียในตะวันออกกลาง ,เอเซีย และตลาดใหม่ ๆ ในสหรัฐอเมริกา ยูเอฟซีในปี ค.ศ. 2011 ได้รับความนิยมอย่างแพร่หลาย ไปตามข่าวด้วยกระแสหลักในสื่อมากขึ้น ในปี ค.ศ. 2001 ขณะที่ผู้ชมสามารถเข้าถึงรายการยูเอฟซีในโทรทัศน์เพย์-เพอร์-วิวในสหรัฐอเมริกา ,บราซิล ,ออสเตรเลีย ,แคนาดา ,นิวซีแลนด์ และอิตาลี นอกจากนี้รายการยูเอฟซี ยังสามารถรับชมได้ในช่อง เอฟเอ๊กซ์ ,เฟาล์ทีวี และฟ็อกซ์ ในสหรัฐอเมริกา รวมถึงช่องอีเอสพีเอ็น ในสหราชอาณาจักรและสาธารณรัฐไอร์แลนด์ รวมทั้ง 150 ประเทศและ 22 ภาษาที่ต่างกันทั่วโลก ยูเอฟซี ยังจัดเว็บไซต์โทรศัพท์มือถือสำหรับออนไปยังผู้ใช้และหน้าแถบกีฬาสำหรับแฟน ๆ เพื่อค้นหาสถานที่จะแสดงในเพย์-เพอร์-วิว นอกจากนี้ยังมีผู้เล่นสตรีมมิ่งโรคุอีกด้วย รายการยูเอฟซีปรากฏอยู่ใน 130 ประเทศทั่วโลก และยูเอฟซี ยังมีแผนจะขยายตัวต่อในต่างประเทศที่โชว์ประจำในประเทศแคนาดา และสหราชอาณาจักรมีสำนักงานที่จัดตั้งขึ้นในสหราชอาณาจักรมีวัตถุประสงค์เพื่อขยายกลุ่มผู้ชมในยุโรป
 
## รุ่นน้ำหนัก / แชมป์คนปัจจุบัน

## การจัดอันดับปอนด์ต่อปอนด์

## อ้างอิง

## แหล่งข้อมูลอื่น
* 
*

หมวดหมู่:องค์กรเกี่ยวกับศิลปะการต่อสู้แบบผสม
หมวดหมู่:รายการโทรทัศน์เกี่ยวกับศิลปะการต่อสู้แบบผสมผสาน
หมวดหมู่:ก่อตั้งในปี พ.ศ. 2544
หมวดหมู่:อัลติเมทไฟต์ติงแชมเปียนชิพ
หมวดหมู่:การควบรวมและเข้าซื้อกิจการในปี พ.ศ. 2566
129

**129** เป็น จำนวนธรรมชาติ อยู่ถัดจาก 128 (หนึ่งร้อยยี่สิบแปด) และอยู่ก่อนหน้า 130 (หนึ่งร้อยสามสิบ)

หมวดหมู่:จำนวนเต็ม
127

**127** เป็น จำนวนธรรมชาติ อยู่ถัดจาก 126 (หนึ่งร้อยยี่สิบหก) และอยู่ก่อนหน้า 128 (หนึ่งร้อยยี่สิบแปด)

หมวดหมู่:จำนวนเต็ม
โทโยกาวะ

**โทโยกาวะ** () เป็นนครทางทิศตะวันออกของจังหวัดไอจิ ประเทศญี่ปุ่น สถาปนาขึ้นเมื่อวันที่ 1 มิถุนายน ค.ศ. 1943 จากการควบรวมหมู่บ้านโทโยกาวะ อูชิกูโบะ และยาวาตะ  โทโยกาวะมีประชากรประมาณ 183,930 คน 72,949 ครัวเรือน มีขนาดพื้นที่ทั้งสิ้น  และมีความหนาแน่นของประชากร 1,141 คนต่อตารางกิโลเมตร

## ภูมิศาสตร์
นครโทโยกาวะตั้งอยู่ทางตะวันออกของจังหวัดไอจิ มีแม่น้ำโทโยกาวะทางทิศตะวันออก แม่น้ำโอโตฮะทางทิศตะวันตก และแม่น้ำซานะไหลผ่านบริเวณตอนกลางของเมือง ก่อนจะไหลลงสู่อ่าวมิกาวะทางทิศตะวันตกเฉียงใต้ พื้นที่ทางตอนเหนือของเมืองส่วนใหญ่เป็นภูเขา และมีสนามกอล์ฟจำนวนมาก

พื้นที่เมืองส่วนกลางถูกแบ่งออกเป็น 3 เขตหลักซึ่งครอบคลุมพื้นที่ 122.4 เฮกตาร์ ได้แก่:

* **เขตซูวะ (Suwa District)**: มีหน่วยงานราชการและสิ่งอำนวยความสะดวกเชิงพาณิชย์
* **เขตโทโยงาวะ (Toyogawa District)**: พัฒนาเป็นเมืองทางเข้าของศาลเจ้าโทโยกาวะอินาริ
* **เขตถนนชูโอ (Chuo-dori District)**: เชื่อมต่อทั้งสองเขตเข้าด้วยกัน

เมืองได้ดำเนินการตาม “แผนพื้นฐานเพื่อฟื้นฟูเขตศูนย์กลางธุรกิจ” เพื่อส่งเสริมการพัฒนาในย่านธุรกิจกลางของเมือง

อย่างไรก็ตาม จากการควบรวมหมู่บ้านทั้งสี่ที่เคยเป็นศูนย์กลางของตนเอง เมืองจึงประสบปัญหาในการสร้างศูนย์กลางเมืองที่ชัดเจน แม้ว่าจะมีพื้นที่เมืองที่กว้างขวาง แต่หน้าที่ของศูนย์กลางเมืองกลับกระจายไปยังสถานีต่าง ๆ ในแต่ละเขต ตัวอย่างเช่น สถานีโทโยงาวะ (Toyogawa Station) แม้จะมีชื่อเมือง แต่กลับไม่ใช่สถานีศูนย์กลางหลัก ทำให้การพัฒนาศูนย์กลางเชิงพาณิชย์ขาดความชัดเจน นำไปสู่ความล่าช้าในการสร้างสิ่งอำนวยความสะดวกขนาดใหญ่และการพัฒนาเมือง ส่งผลให้ประชากรที่มีศักยภาพในการจับจ่ายเดินทางไปยังเมืองข้างเคียงแทน

เมื่อเข้าสู่ยุคเฮเซ (Heisei) เมืองได้พยายามเปิดสิ่งอำนวยความสะดวกขนาดกลางในเขตซูวะและบริเวณใกล้เคียง ขณะเดียวกันก็มีการกระจุกตัวของร้านค้าริมถนนในบริเวณรอบ ๆ จุดเชื่อมต่อทางด่วนโทโยกาวะ (Toyokawa IC) และทางใต้ของนากาโดชิ ใกล้พรมแดนกับเมืองโทโยฮาชิ อย่างไรก็ตามทิศทางการกระจายศูนย์กลางก็ยังไม่เปลี่ยนแปลงอย่างชัดเจน

ถนนสายหลักในเมืองประกอบด้วย:

* ทางหลวงหมายเลข 1 ทางทิศตะวันตก
* ทางหลวงหมายเลข 23 ทางตะวันตกเฉียงใต้
* ทางหลวงหมายเลข 151 จากทิศตะวันออกถึงทิศใต้   นอกจากนี้ยังมีถนนฮิเมะไคโด (Hime Kaido) หรือถนนฮนซากะ (Hon-Zaka Street) ที่วิ่งจากตะวันออกไปตะวันตกผ่านในตัวเมือง และมีเส้นทางรถไฟ 4 สายที่วิ่งขนานกับถนนสายหลักเหล่านี้

ในฤดูใบไม้ผลิ ต้นซากูระจะบานสะพรั่งตามแนวแม่น้ำซานะ แม่น้ำโอโตฮะ และบริเวณอุโมงค์ซากูระใกล้ศาลากลางเมือง ช่วยเติมสีสันให้กับท้องถนน ส่วนในฤดูร้อน เมืองจะมีเทศกาลต่างๆ มากมาย ทำให้บรรยากาศคึกคักมีชีวิตชีวา โดยรวมแล้วเมืองมีภูมิอากาศค่อนข้างอบอุ่นแม้ในฤดูหนาวก็แทบไม่มีหิมะตกเลย

### ชุมชนใกล้เคียง

; จังหวัดไอจิ

* กามาโงริ
* โอกาซากิ
* ชินชิโระ
* โทโยฮาชิ

## ภูมิอากาศ
นครโทโยกาวะมีภูมิอากาศแบบฤดูร้อนที่ร้อนและชื้น ฤดูหนาวค่อนข้างอบอุ่น (จำแนกตามสภาพภูมิอากาศแบบเคิปเปินว่าเป็น ) อุณหภูมิเฉลี่ยทั้งปีอยู่ที่ 15.8°C ปริมาณน้ำฝนเฉลี่ยต่อปีอยู่ที่ 1,751 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดจะอยู่ในเดือนสิงหาคมประมาณ 27.5°C และต่ำสุดในเดือนมกราคมประมาณ 4.8°C

## ประชากร
จากข้อมูลสำมะโนประชากรของประเทศญี่ปุ่น พบว่าจำนวนประชากรของเมืองโทโยกาวะมีแนวโน้มเพิ่มขึ้นอย่างต่อเนื่องตลอดช่วง 60 ปีที่ผ่านมาthumb|เทศกาลวันขึ้นปีใหม่ที่โทโยกาวะ

## อ้างอิง

## แหล่งข้อมูลอื่น
*  
* 
* 


หมวดหมู่:นครในจังหวัดไอจิ
อันดับกิ้งก่าและงู

**อันดับกิ้งก่าและงู** () เป็นอันดับของสัตว์เลื้อยคลานที่ยังคงสืบเผ่าพันธุ์มาจนถึงปัจจุบันนี้ ใช้ชื่อว่า Squamata (/สะ-ควอ-มา-ตา/) นับเป็นอันดับที่มีจำนวนสมาชิกมากที่สุดและพบได้หลากหลายกว้างขวางมากที่สุด

โดยอันดับนี้แบ่งได้เป็น 2 อันดับย่อย คือ Lacertilia หรือ อันดับย่อยกิ้งก่า กับ Serpentes หรือ อันดับย่อยงู

การที่รวมสัตว์เลื้อยคลานทั้ง 2 ประเภทนี้ไว้ด้วยกัน เหตุเพราะมีโครงสร้างบางอย่างที่ร่วมกันถึง 70 ประการ โดยงูนั้นมีวิวัฒนาการมาจากกิ้งก่าในวงศ์ Amphisbaenidae ที่มีการลดรูปของขา นอกจากนั้นแล้วยังมีกล้ามเนื้อ, กระดูก, กะโหลก, อวัยวะถ่ายอสุจิที่เป็นถุงพีนิสคู่ แต่มีความแตกต่างกันทางด้านสรีระ พฤติกรรม และการทำงานของโครงสร้างอวัยวะ

ทั้งกิ้งก่าและงูมีเกล็ดปกคลุมลำตัว โดยมีปริมาณ ลักษณะ และจำนวนที่ปกคลุมอวัยวะแต่ละส่วนแตกต่างกันตามลักษณะทางอนุกรมวิธาน กิ้งก่าบางชนิดมีกระดูกในชั้นหนังซ้อนอยู่ใต้เกล็ดซึ่งไม่มีในงู พื้นผิวลำตัวของกิ้งก่ามีต่อมผิวหนังไม่มากแต่บริเวณด้านหน้าช่องเปิดทวารร่วมและทางด้านในของต้นขาหลังของกิ้งก่าหลายชนิดมีต่อมผิวหนังค่อนข้างมาก ซึ่งสังเคราะห์สารเคมีเพื่อใช้ในการกำหนดอาณาเขตและหน้าที่ประการต่าง ๆ ซึ่งจำนวนต่อมดังกล่าวนี้อีกทั้งตำแหน่งที่ตั้งแตกต่างกันระหว่างเพศ โดยตัวผู้จะมีมากกว่าและใหญ่กว่า ซึ่งต่อมดังกล่าวนี้ยังใช้เป็นลักษณะในการจำแนกประเภทอีกด้วย

กิ้งก่าและงูหลายชนิดสามารถปล่อยท่อนหางให้หลุดจากลำตัวเพื่อหนีเอาตัวรอดจากศัตรูได้ เช่น ในวงศ์จิ้งเหลน (Scincidae) บางตัวอาจหลุดได้หลายครั้งในช่วงชีวิต เหตุที่หลุดและงอกใหม่ได้เนื่องจากลักษณะการเรียงตัวของกล้ามเนื้อกับเนื้อเยื่อที่เกี่ยวพันซึ่งอาจมีตำแหน่งเดียวหรือหลายตำแหน่ง เมื่อหางหลุดไปแล้วอาจงอกขึ้นมาใหม่สั้นกว่าเดิมหรือใช้เวลานานกว่าจะเท่าเดิม เพราะมีแกนเป็นแท่งกระดูกอ่อนทดแทนปล้องของกระดูกสันหลังแทน แต่ส่วนของงูแล้วเมื่อหลุดไปแล้วไม่อาจงอกใหม่ได้ 

กิ้งก่าในหลายวงศ์ ได้ลดรูปของขาลงจนหดเล็กสั้นจนดูเหมือนไม่มีขา รวมทั้งนิ้วด้วย เพื่อเป็นประโยชน์ในการอาศัยอยู่ในโพรงดิน เช่น จิ้งเหลนด้วง เป็นต้น

อวัยวะถ่ายอสุจิของตัวผู้ของกิ้งก่าและงูจะมีลักษณะเป็นถุงพีนิสอยู่ทางด้านท้ายของช่องเปิดทวารร่วม พื้นผิวด้นนอกจะเป็นร่องเพื่อใช้เป็นเส้นทางในการลำเลียงตัวอสุจิเข้าสู่ช่องทวารร่วมของตัวเมียขณะผสมพันธุ์ ซึ่งถุงนี้มีลักษณะเป็นหนามและเป็นสันซึ่งอยู่ทางด้านหน้าของถุง ซึ่งลักษณะรูปร่างและหนามของถุงนี้จะแตกต่างกันไปตามวงศ์ เช่น กิ้งก่าในวงศ์เหี้ย (Varanidae) มีแท่งกระดูกอยู่ภายในถุงเพื่อเสริมให้มั่นคงขณะผสมพันธุ์ ขณะเดียวกันในตัวเมียก็มีกระดูกดังกล่าว แต่มีขนาดเล็กมาก

ขยายพันธุ์ได้ด้วยการวางไข่และตกลูกเป็นตัว ซึ่งปริมาณและจำนวนที่ออกมาแตกต่างกันไปตามวงศ์, สกุล และชนิด แต่ในส่วนของกิ้งก่าแล้วมีเพียงร้อยละ 20 เท่านั้นที่ตกลูกเป็นตัว อีกทั้งยังมีบางส่วนที่เกิดได้โดยไม่ผ่านการผสมพันธุ์ด้วย  เช่น ในวงศ์เหี้ย, Leiolepidinae หรือ แย้ หรืองูในวงศ์ Typhlopidae 

## อ้างอิง

## แหล่งข้อมูลอื่น
* http://www.palaeos.com/Vertebrates/Units/240Squamata/240.000.html 

หมวดหมู่:สัตว์เลื้อยคลาน
หมวดหมู่:อันดับกิ้งก่าและงู
วงศ์กิ้งก่า

**วงศ์กิ้งก่า** (, ชื่อวิทยาศาสตร์: Agamidae) เป็นวงศ์ของสัตว์เลื้อยคลานในอันดับย่อยกิ้งก่า วงศ์หนึ่ง ที่มีจำนวนสมาชิกมากและมีความหลากหลายมาก ประมาณเกือบ 500 ชนิด จนสามารถแบ่งออกได้เป็น 2 วงศ์ย่อย (ดูในตาราง)

มีลักษณะโดยรวม คือ มีขา  4 ข้างเห็นชัดเจน มีเกล็ดปกคลุมด้านหลังและด้านท้องของลำตัว เกล็ดมีขนาดเล็กเรียงตัวซ้อนเหลื่อมกันหรือต่อเนื่องกัน ไม่มีกระดูกในชั้นหนัง กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที และกระดูกไหปลาร้ามีรูปร่างโค้ง มีหางยาว แต่โดยทั่วไปน้อยกว่า 1.4 เท่าของความยาวจากปลายจมูกถึงรูก้น ไม่สามารถสะบัดหางให้หลุดจากลำตัวได้ ยกเว้นในสกุล *[[Uromystax]]* พื้นผิวด้านบนของลิ้นมีตุ่ม ฟันที่ขากรรไกรเกาะติดกับพื้นผิวกระดูกโดยตรง กระดูกพเทอรีกอยด์ไม่มีฟัน

พบกระจายพันธุ์อย่างกว้างขวางในทวีปเอเชีย, แอฟริกา, ออสเตรเลีย ส่วนใหญ่ออกลูกเป็นไข่ มีเพียงบางสกุลเท่านั้นที่ตกลูกเป็นตัว

สำหรับในประเทศไทย มีอยู่ด้วยกันหลายชนิด อาทิ ตะกอง (*Physignathus cocincinus*) ซึ่งเป็นกิ้งก่าขนาดใหญ่ พบได้ในป่าดิบชื้นใกล้แหล่งน้ำในป่า เช่น น้ำตก ในภูมิภาคอินโดจีน, กิ้งก่าบินคอแดง (*Draco blanfordii*), กิ้งก่าสวน (*Calotes mystaceus*), หรือ แย้เส้น (*Leiolepis belliana*) ที่พบได้ทั่วไปตามพื้นดินภาคอีสาน

## อ้างอิง

## แหล่งข้อมูลอื่น

หมวดหมู่:กิ้งก่า
หมวดหมู่:วงศ์กิ้งก่า
พระพุทธสิกขีทศพลที่ 1

พุทธศาสนิกชนบางกลุ่มในประเทศไทยเชื่อว่า **พระพุทธสิกขีทศพลที่ 1** หรือ **สมเด็จองค์ปฐม** คือพระพุทธเจ้าที่ตรัสรู้พระอนุตรสัมมาสัมโพธิญาณเป็นพระองค์แรกในโลก เมื่ออสงไขยนับไม่ถ้วนก่อนหน้าพระโคตมพุทธเจ้าซึ่งเป็นพระพุทธเจ้าพระองค์ปัจจุบัน ข้อมูลเกี่ยวกับพระพุทธเจ้าพระองค์นี้ไม่ปรากฏในพระไตรปิฎกทั้งของนิกายเถรวาทและมหายาน

## ที่มาแห่งพุทธประวัติ
 
พุทธประวัติของพระพุทธสิกขีทศพลที่ 1 นั้น มาจากคำบอกเล่าของพระสงฆ์ฝ่ายวิปัสสนาธุระ เช่น 
*พระราชพรหมยาน (วีระ ถาวโร) วัดท่าซุง จ.อุทัยธานี
* หลวงปู่ขันตยาภรณ์  (สุสานไตรลักษณ์  อ.แม่วาง จ.เชียงใหม่) 
* พระครูวิหารกิจจานุการ (ปาน  โสนนฺโท) วัดบางนมโค จ.พระนครศรีอยุธยา

## การบำเพ็ญบารมี
พระพุทธสิกขีทศพลที่ 1 ทรงใช้เวลาอันยาวนานถึง 40 อสงไขยกัปในการบำเพ็ญพระบารมีเป็นพระโพธิสัตว์ เพื่อแสวงหาพระโพธิญาณ ด้วยพระองค์เอง ทรงใช้เวลาอันยาวนานในการบำเพ็ญพระบารมี เนื่องจากพระพุทธองค์เป็นพระพุทธเจ้าพระองค์แรก จึงไม่มีแบบอย่างที่จะให้พระพุทธองค์ได้ศึกษาเป็นแนวทางในการปฏิบัติเพื่อ บรรลุ พระโพธิญาณ 

สมัยที่พระพุทธสิกขีทศพลที่ 1 ได้ทรงอุบัติในโลกมนุษย์ ในเวลานั้น คนมีอายุขัยประมาณ 8 หมื่นปี พระพุทธองค์ทรงออกผนวช เมื่อพระชนมายุได้ 4 หมื่นปี หลังจากผนวชแล้วเป็นเวลาอีก 2 หมื่น ปี จึงได้ทรงบรรลุพระอนุตรสัมมาสัมโพธิญาณเป็นสมเด็จพระสัมมาสัมพุทธเจ้าพระองค์แรกของโลก ทรงสั่งสอนเวไนยสัตว์ อีกประมาณ 2 หมื่นปี จึงเสด็จดับขันธปรินิพพาน

## อ้างอิง

* ประวัติการสร้างสมเด็จองค์ปฐม โดย พระราชพรหมยาน

หมวดหมู่:พระพุทธเจ้าในอดีต
วงศ์ย่อยกิ้งก่า

**วงศ์ย่อยกิ้งก่า** (; ชื่อวิทยาศาสตร์:  Agaminae) เป็นวงศ์ย่อยของกิ้งก่าในวงศ์ Agamidae เป็นวงศ์ย่อยที่มีจำนวนสมาชิกหลากหลายที่สุดของวงศ์นี้ มีประมาณ 52 สกุล 421 ชนิด

มีลักษณะโดยรวม คือ มีช่องเปิดบริเวณแอ่งเบ้าตาใหญ่ และมีช่องเปิดบริเวณกล่องหูใหญ่ มีความยาวของลำตัวแตกต่างกันมากตั้งแต่เพียงไม่กี่เซนติเมตรจนถึง 1.1 เมตร บางชนิดก็มีส่วนหางที่ยาวมาก รูปร่างมีแตกต่างกันตั้งแต่อ้วนป้อมและขาสั้นในสกุล *[[Moloch]]* และเรียวยาวและขายาวในสกุล *[[Sitana]]* เกล็ดปกคลุมลำตัวในหลายชนิดเปลี่ยนสภาพเป็นโครงสร้างอื่น เช่น กิ้งก่าแผงคอ (*Chlamydosaurus kingii*) ที่เป็นแผงคอที่สามารถกางแผ่ออกได้เมื่อตกใจหรือขู่ศัตรูให้กลัว หรือเป็นหนามในสกุล *Moloch* และ *[[Acanthosaura]]* โครงสร้างเหล่านี้เป็นลักษณะแตกต่างระหว่างเพศของหลายชนิด ส่วนใหญ่อาศัยอยู่บนพื้นดินหรือบนต้นไม้หรือแม้แต่ใช้ชีวิตแบบครึ่งบกครึ่งน้ำ อย่าง ตะกอง (*Physignathus cocincinus*) ที่มีพฤติกรรมอาศัยในป่าดิบชื้นที่ใกล้แหล่งน้ำในป่า เช่น ลำธารหรือน้ำตก ว่ายน้ำเก่งมาก แต่ไม่มีชนิดใดที่อาศัยอยู่ในโพรงดิน ในสกุล *[[Draco (genus)|Draco]]* ที่พบในป่าดิบในแหลมมลายู ที่มีแผ่นหนังข้างลำตัวกางออกเพื่อร่อนได้ในอากาศ

ส่วนใหญ่หากินในเวลากลางวัน และเปลี่ยนอุณหภูมิในร่างกายให้อบอุ่นขึ้นด้วยการนอนผึ่งแดด บางสกุล เช่น *[[Agama]]* มีพฤติกรรมอยู่รวมกันเป็นสังคม และมีการจัดลำดับในสังคมด้วย กินอาหารโดยเฉพาะสัตว์ขาปล้องเป็นอาหาร โดยรอให้เหยื่อเข้ามาหาเอง 

ขยายพันธุ์ด้วยการวางไข่ในโพรงดินหรือทราย แต่ในสกุล *[[Phrynocephalus]]* ตกลูกเป็นตัว

## อ้างอิง

## แหล่งข้อมูลอื่น

หมวดหมู่:วงศ์กิ้งก่า
หมวดหมู่:วงศ์ย่อยกิ้งก่า
130

**130** เป็น จำนวนธรรมชาติ อยู่ถัดจาก 129 (หนึ่งร้อยยี่สิบเก้า) และอยู่ก่อนหน้า 131 (หนึ่งร้อยสามสิบเอ็ด)

หมวดหมู่:จำนวนเต็ม
จระเข้อเมริกา

**จระเข้อเมริกา** (; ) เป็นจระเข้ที่พบในเขตร้อนของโลกใหม่ มีการกระจายพันธุ์มากที่สุดในจระเข้ 4 ชนิดที่พบในทวีปอเมริกา อาศัยอยู่ตามพื้นที่ชายฝั่งขนาดใหญ่ พบตั้งแต่ชายฝั่งมหาสมุทรแอตแลนติกและมหาสมุทรแปซิฟิกทางตอนใต้เม็กซิโกถึงทวีปอเมริกาใต้ ไกลถึงเปรูและเวเนซุเอลา นอกจากนี้ยังพบในแม่น้ำหลายสายของคิวบา, จาเมกา และเกาะฮิสปันโยลา ส่วนในสหรัฐ จระเข้อเมริกาพบในตอนใต้ของรัฐฟลอริดาเท่านั้น ซึ่งคาดว่ามีประชากรจำนวน 2,000 ตัว แม้จะอยู่ใกล้กับเกาะฮิสปันโยลาแต่ไม่พบจระเข้อเมริกาในปวยร์โตรีโก จระเข้อเมริกาเป็นจระเข้ที่มีขนาดใหญ่กว่าจระเข้อื่นหลายชนิด มีรายงานการพบจระเข้ตัวผู้ยาวถึง 6.1 เมตรในอเมริกากลางและอเมริกาใต้

## อ้างอิง

## แหล่งข้อมูลอื่น

* American Crocodile
* American Crocodile at Crocodilian Species List
* University of Florida's crocodile research in Southwest Florida
* National Parks Conservation Association - American Crocodile 
* American crocodile at the Encyclopedia of Life
*Crocodylus acutus at CalPhotos
* ARKive images and movies of the American crocodile ''(Crocodylus acutus)'' 

อเมริกา
หมวดหมู่:สัตว์ที่พบในทวีปอเมริกาใต้
หมวดหมู่:สัตว์ที่พบในทวีปอเมริกาเหนือหมวดหมู่:สัตว์ที่พบในอเมริกากลาง
วงศ์จิ้งจกและตุ๊กแก

**วงศ์จิ้งจกและตุ๊กแก** เป็นวงศ์ของสัตว์เลื้อยคลานในอันดับย่อยกิ้งก่า (Lacertilia) ใช้ชื่อวงศ์ว่า Gekkonidae เป็นวงศ์ที่คุ้นเคยเป็นอย่างดีในชื่อสามัญว่า "จิ้กจก" และ "ตุ๊กแก" 

มีลักษณะโดยรวม คือ ส่วนมากมีขาเห็นได้ชัดเจน ยกเว้นในวงศ์ย่อยบางวงศ์ในออสเตรเลียที่ไม่มีขา ผิวหนังของลำตัวมีเกล็ดขนาดเล็กปกคลุมและอาจมีตุ่มกระจายอยู่บ้าง ไม่มีกระดูกในชั้นหนังทางด้านหลังของลำตัว แต่บางชนิดอาจจะมีกระดูกในชั้นหนังทางด้านท้องของลำตัว กระดูกหัวไหล่มีกระดูกอินเตอร์คลาวิเคิลเป็นรูปตัวที และกระดูกไหปลาร้าเป็นรูปหักมุม สามารถสะบัดหางให้หลุดจากลำตัวได้เพื่อหลอกศัตรูที่มาคุกคาม โดยตำแหน่งที่ปล่อยหางหลุดนั้นอยู่ทางด้านท้ายของก้านกระดูกทางด้านข้างของกระดูกสันหลังส่วนหางทุกปล้อง พื้นผิวด้านบนมีลิ้นมีตุ่มกลม ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์ไม่มีฟัน

เป็นวงศ์ที่มีขนาดใหญ่ โดยยังแบ่งออกได้เป็นวงศ์ย่อยอีก 4 วงศ์ (ดูในตาราง)

มีจำนวนสมาชิกในวงศ์มากมายถึงเกือบ 1,000 ชนิด และ 109 สกุล ซึ่งจำนวนนี้ยังไม่แน่นอน เนื่องจากมีการสำรวจพบเจอชนิดใหม่ ๆ เพิ่มขึ้นทุกปี ขยายพันธุ์ด้วยการวางไข่ มีเพียงไม่สกุลเท่านั้น เช่น *[[Hoplodacatylus]]* ที่ตกลูกเป็นตัว

ลักษณะเด่นอีกประการหนึ่งของวงศ์นี้ที่เป็นที่รับรู้อย่างดีของมนุษย์ คือ เสียงร้อง อันเป็นที่มาของชื่อสามัญและชื่อวิทยาศาสตร์ที่ใช้เรียก สัตว์เลื้อยคลานในวงศ์นี้โดดเด่นมากในการส่งเสียงร้อง โดยมีแผ่นเยื่อกำเนิดเสียงและกล่องเสียงจึงทำให้เกิดเสียงได้ และด้วยความซับซ้อนมากกว่าเสียงที่เกิดจากการผลักดันอากาศออกทางจมูกหรือปาก ในตัวผู้ของหลายชนิดใช้เสียงในการประกาศอาณาเขตตลอดจนใช้ดึงดูดตัวเมีย โดยเป็นเสียงร้องที่สั้นและมักร้องซ้ำ ๆ  และติดต่อกันหลายครั้ง แม้ว่าส่วนใหญ่เสียงร้องอาจจะคล้ายคลึงกันแต่ชนิดที่ต่างกันแม้อาศัยอยู่ในบริเวณเดียวกันก็มีเสียงที่ต่างกัน โดยทั่วไปตัวผู้จะส่งเสียงร้องไปยังทิศทางที่มีตัวผู้ตัวอื่นหรือมีตัวเมียอยู่ตรงนั้น แต่บางครั้งก็อาจส่งเสียงร้องได้โดยไม่มีทิศทาง ในสกุล *[[Ptenopus]]* ที่พบในแอฟริกา เมื่ออกจากโพรงในช่วงใกล้ค่ำและส่งเสียงร้องประสานกันคล้ายกับเสียงร้องของกบ

นอกจากนี้แล้วในบางชนิดจะมีเสียงร้องอย่างจำเพาะระหว่างแสดงพฤติกรรมปกป้องอาณาเขต และเป็นเสียงร้องช่วงยาวมากกว่าเสียงร้องที่ใช้ในเวลาทั่วไป ซึ่งเสียงร้องเตือนนี้นอกจากจะใช้ร้องเตือนสัตว์ประเภทเดียวกันที่มาเข้าใกล้ ยังร้องเตือนสัตว์ที่ใหญ่ รวมถึงมนุษย์ได้ด้วย โดยทั้งตัวผู้และตัวเมียจะส่งเสียงร้องได้เท่ากัน โดยเฉพาะเสียงร้องประกาศอาณาเขตนี้ โดยชนิดที่มีเสียงร้องที่ซับซ้อนและหลากหลายที่สุด คือ ตุ๊กแกบ้าน (*Gekko gecko*) เพราะมีเสียงที่ขึ้นต้นด้วยพยางค์เดียวที่ร้องถี่ ๆ ติดกันหลายครั้งแล้วตามด้วยเสียงร้องที่เป็น 2 พยางค์

นอกจากนี้แล้วลักษณะพิเศษเฉพาะที่สำคัญอีกประการของสัตว์เลื้อยคลานวงศ์นี้ คือ สามารถเกาะติดกับผนังได้เป็นอย่างดี โดยไม่หล่นลงมา ด้วยหลักของสุญญากาศที่บริเวณใต้ฝ่าเท้าทั้ง 4 ด้าน โดยเป็นแผ่นหนังที่เรียงตัวต่อกัน ซึ่งแผ่นหนังแต่ละแผ่นมีเส้นขนจำนวนมากและแต่ละเส้นนั้นยาวประมาณ 60-90 ไมครอน เรียกว่า "เซต้า" ซึ่งส่วนปลายของขนนั้นแตกแขนงและขยายออกเป็นกลุ่ม การเรียงตัวของแผ่นหนังและรายละเอียดของเส้นขนนี้ใช้ในการอนุกรมวิธานแยกประเภท แต่ในหลายสกุลก็ไม่อาจจะเกาะติดกับผนังได้ 

วงศ์จิ้งจกและตุ๊กแกนี้กระจายไปอยู่ทุกมุมโลก ยกเว้นในเขตขั้วโลก มีทั้งหากินในเวลากลางวันและกลางคืน เป็นสัตว์เลื้อยคลานที่มนุษย์รู้จักเป็นอย่างดี เพราะสามารถพบเห็นได้ทั่วไปแม้กระทั่งในบ้านเรือน

## อ้างอิง

หมวดหมู่:กิ้งก่า
หมวดหมู่:วงศ์จิ้งจกและตุ๊กแก
ดาวบริวารของดาวยูเรนัส

[300px|right|thumb|ดาวบริวารของดาวยูเรนัสบางส่วนตั้งแต่ขนาดใหญ่จนถึงขนาดเล็ก จากซ้ายไปขวา: [พัก (ดาวบริวาร)|พัก, มิแรนดา, แอเรียล, อัมเบรียล, ทิทาเนีย และโอเบอรอน]]
ดาวยูเรนัส เป็นดาวเคราะห์แก๊สขนาดยักษ์ในระบบสุริยะ มีดาวบริวารที่รู้จักแล้ว 27 ดวง โดยทั้งหมดได้รับการตั้งชื่อตามตัวละครในผลงานการประพันธ์ของวิลเลียม เชกสเปียร์ และอเล็กซานเดอร์ โปป โดยใน ค.ศ. 1787 ดาวบริวารสองดวงแรกถูกค้นพบโดยวิลเลียม เฮอร์เชล ได้แก่ ทิทาเนียและโอเบอรอน ส่วนดาวบริวารทรงกลมอื่น ๆ ถูกค้นพบโดยวิลเลียม ลาสเซลล์ ในปี ค.ศ. 1851 (ได้แก่ แอเรียลและอัมเบรียล) และในปี ค.ศ. 1948 โดยเจอราร์ด ไคเปอร์ (มิแรนดา) ดาวบริวารที่เหลือถูกค้นพบหลังจากปี ค.ศ. 1985 โดยภารกิจของวอยเอจเจอร์ 2 และด้วยความช่วยเหลือของกล้องโทรทรรศน์บนโลกที่ทันสมัย

ดาวบริวารของดาวยูเรนัสถูกแบ่งออกเป็น 3 กลุ่ม ได้แก่ กลุ่มดาวบริวารรอบในสิบสามดวง (thirteen inner moons), กลุ่มดาวบริวารขนาดใหญ่ห้าดวง (five major moons) และกลุ่มดาวบริวารทรงแปลกเก้าดวง (nine irregular moons) โดยกลุ่มดาวบริวารรอบในสิบสามดวงจะกระจัดกระจายอยู่ภายในบริเวณวงแหวนของดาวยูเรนัส กลุ่มดาวบริวารขนาดใหญ่ห้าดวงเป็นดาวบริวารที่มีขนาดใหญ่และเป็นทรงกลม ในนั้น 4 ดวงเป็นดาวบริวารที่ยังมีกระบวนการภายใน มีภูเขาไฟ และการเปลี่ยนแปลงบนเปลือกดาวอยู่ ดาวบริวารที่มีขนาดใหญ่ที่สุดในกลุ่มคือ ทิทาเนีย มีขนาดเส้นผ่านศูนย์กลางประมาณ 1,578 กม. และยังเป็น 1 ใน 8 ดาวบริวารขนาดใหญ่ในระบบสุริยะ ส่วนกลุ่มดาวบริวารทรงแปลกเก้าดวง เป็นดาวบริวารที่มีรูปร่างผิดปกติและมีวงโคจรที่เอียง (ส่วนใหญ่) ทำมุมกับดาวยูเรนัสและโคจรอยู่ไกลมาก

## การค้นพบ
ในครั้งแรก ดาวบริวารทิทาเนียกับดาวบริวารโอเบอรอน ถูกค้นพบโดยเซอร์วิลเลียม เฮอร์เชล เมื่อวันที่ 11 มกราคม ค.ศ. 1787 6 ปีหลังจากที่เขาค้นพบดาวเคราะห์ของตัวเอง ต่อมา เฮอร์เชลได้ค้นพบดาวบริวารอีกถึง 6 ดวง

## รายชื่อ

## อ้างอิง
วงศ์ย่อยจิ้งจกและตุ๊กแก

**วงศ์ย่อยจิ้งจกและตุ๊กแก** (ชื่อวิทยาศาสตร์: Gekkoninae; ) เป็นวงศ์ย่อยของวงศ์ Gekkonidae นับเป็นวงศ์ย่อยที่มีความหลากหลาย และประสบความสำเร็จสูงสุดในการดำรงชีวิตมากที่สุดของสัตว์เลื้อยคลานในอันดับย่อยกิ้งก่า (Lacertilia) 

ลักษณะโดยทั่วไป มีกระดูกพรีแมคซิลลาและกระดูกพาไรทัลเป็นชิ้นเดี่ยว มีแว่นตาคลุมตา ลำตัวสั้น ขาทั้ง 4 ข้างมีขนาดใหญ่ ลำตัวปกคลุมด้วยผิวหนังที่อ่อนนุ่มและมีเกล็ดปกคลุมลำตัวเรียงตัวต่อเนื่องกัน มีขนาดแตกต่างกันหลากหลายทั้งเพียงไม่กี่เซนติเมตร จนถึงขนาดหนึ่งฟุต 

ส่วนใหญ่หากินบนต้นไม้ ใต้ฝ่าเท้ามีเซต้าหรือขนที่แตกแขนงและมีความเล็กละเอียดมาก ใช้สำหรับยึดเกาะผนังในแนวตั้งฉากได้เป็นอย่างดีที่สุดในบรรดาวงศ์ย่อยทั้งหมดของวงศ์ Gekkonidae ซึ่งการเรียงตัวและลักษณะของเส้นขนนี้ใช้เป็นตัวในการอนุกรมวิธานแยกประเภท

ในหลายสกุล ได้ลดรูปแผ่นหนังใต้นิ้วและใช้เป็นโครงสร้างอื่นทดแทนในการอาศัยอยู่บนต้นไม้ เช่น *[[Cnemaspis]]* และ *[[Cyrtodactylus]]* ที่อาศัยบนต้นไม้หรือผนังหินปูนในถ้ำ โดยใช้เล็บในการเกาะเกี่ยวแทน ในบางสกุล เช่น *[[Dixonius]]* และ *[[Gehyra]]* อาศัยอยู่พื้นดินแทน

หากินในเวลากลางคืนเป็นส่วนใหญ่ ตามปกติแล้วจะวางไข่เพียงครั้งละ 2 ฟอง โดยเปลือกไข่มีลักษณะแข็งและไม่เปลี่ยนรูป แต่สำหรับบางสกุลที่มีขนาดเล็ก เช่น *[[Coleodactylus]]* วางไข่เพียงฟองเดียว โดยการวางไข่ขึ้นอยู่กับขนาดของลำตัว แต่ก็มีบางชนิดที่สามารถเกิดได้โดยไม่ต้องผ่านการปฏิสนธิ

ปัจจุบัน มีการอนุกรมวิธานแล้วทั้งสิ้น 80 สกุล ประมาณ 800 ชนิด โดยมีสกุลที่เป็นที่รู้จักกันเป็นอย่างดี อาทิ *[[Gekko]], [[Hemidactylus]]* และ*[[Ptychozoon]]* ฯลฯ พบกระจายพันธุ์ในเขตร้อนและเขตอบอุ่นของยูเรเชีย ในประเทศไทยพบประมาณ 46-50 ชนิด อาทิ ตุ๊กแกบ้าน (*Gekko gecko*), ตุ๊กแกตาเขียว (*G. siamensis*), ตุ๊กแกบินหางเฟิน (*Ptychozoon lionotum*) เป็นต้น 

## สายพันธุ์จิ้งจกที่พบในประเทศไทย
* เรียงรายชื่อตามอักษร A-Z

### สกุลจิ้งจกนิ้วยาว (Cnemaspis)

### สกุลตุ๊กกาย (Cyrtodactylus)
ดูเพิ่มเติมได้ที่ ตุ๊กกาย

### สกุลจิ้งจกดิน (Dixonius)
ดูเพิ่มเติมได้ที่ จิ้งจกดิน

### สกุลจิ้งจกหิน (Gehyra)

## อ้างอิง

หมวดหมู่:วงศ์จิ้งจกและตุ๊กแก
โรงเรียนสระยายชีมิตรภาพที่ 79

**โรงเรียนสระยายชีมิตรภาพที่ 79** เป็นโรงเรียนรัฐบาลตั้งอยู่ในเขต ตำบลเนินปอ อำเภอสามง่าม จังหวัดพิจิตร สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการเรียนการสอนในระดับชั้น ประถมศึกษาปีที่ 1 - 6

## ประวัติโรงเรียน
## สัญลักษณ์โรงเรียน
### ตราสัญลักษณ์
### สีประจำโรงเรียน
### คำขวัญของโรงเรียน
### ปรัชญาของโรงเรียน
### คติพจน์ของโรงเรียน
## ข้อมูลการจัดการศึกษา
## แหล่งข้อมูลอื่น
* 
* 

หมวดหมู่:โรงเรียนในจังหวัดพิจิตร
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:อำเภอสามง่าม
สระยายชีมิตรภาพที่ 79
ที่ประชุมใหญ่ว่าด้วยการชั่งตวงวัด

**ที่ประชุมใหญ่ว่าด้วยการชั่งตวงวัด** (;  (ซีจีพีเอ็ม)) เป็นหนึ่งในสามองค์การซึ่งจัดตั้งขึ้นเพื่อรักษาระบบหน่วยวัดระหว่างประเทศ (SI) ภายใต้เงื่อนไขของอนุสัญญาสนธิสัญญาเมตริก ค.ศ. 1875 การประชุมจัดขึ้นในแซฟวร์ ชานกรุงปารีส ทุกสี่ถึงหกปี โดยสมาชิกเพิ่มขึ้นในปี ค.ศ. 1900 เป็น 21 สมาชิก ในปี ค.ศ. 1950 เพิ่มเป็น 32 สมาชิก ในปี ค.ศ. 2001 เพิ่มเป็น 49 สมาชิก ในปี ค.ศ. 2002 ซีจีพีเอ็มมีสมาชิกจำนวน 51 สมาชิกผู้แทนของรัฐและ 10 สมาชิกสบทบอื่น ๆ หลังจากนั้นที่ประชุมดังกล่าวมีผู้แทนจาก 52 รัฐสมาชิกและสมาชิกสมทบอื่นอีก 26 สมาชิก และในปี ค.ศ. 2018 ซีจีพีเอ็มมีสมาชิกทั้งสิ้นรวม 59 รัฐสมาชิกและ 42 สมาชิกสบทบ 

## ประวัติการประชุม
การประชุมเกิดขึ้นครั้งแรกในปี ค.ศ. 1889 จนถึงปี ค.ศ. 2022 ซีจีพีเอ็มมีการประชุมเกิดขึ้นทั้งหมด 27 ครั้ง

* ครั้งที่ 1 (ค.ศ. 1889)
* ครั้งที่ 2 (ค.ศ. 1897)
* ครั้งที่ 3 (ค.ศ. 1901)
* ครั้งที่ 4 (ค.ศ. 1907)
* ครั้งที่ 5 (ค.ศ. 1913)
* ครั้งที่ 6 (ค.ศ. 1921)
* ครั้งที่ 7 (ค.ศ. 1927)
* ครั้งที่ 8 (ค.ศ. 1933)
* ครั้งที่ 9 (ค.ศ. 1948)
* ครั้งที่ 10 (ค.ศ. 1954)
* ครั้งที่ 11 (ค.ศ. 1960)
* ครั้งที่ 12 (ค.ศ. 1964)
* ครั้งที่ 13 (ค.ศ. 1967)
* ครั้งที่ 14 (ค.ศ. 1971)
* ครั้งที่ 15 (ค.ศ. 1975)
* ครั้งที่ 16 (ค.ศ. 1979)
* ครั้งที่ 17 (ค.ศ. 1983)
* ครั้งที่ 18 (ค.ศ. 1987)
* ครั้งที่ 19 (ค.ศ. 1991)
* ครั้งที่ 20 (ค.ศ. 1995)
* ครั้งที่ 21 (ค.ศ. 1999)
* ครั้งที่ 22 (ค.ศ. 2003)
* ครั้งที่ 23 (ค.ศ. 2007)
* ครั้งที่ 24 (ค.ศ. 2011)
* ครั้งที่ 25 (ค.ศ. 2014)
* ครั้งที่ 26 (ค.ศ. 2018)
* ครั้งที่ 27 (ค.ศ. 2022)

## สมาชิก
### รัฐสมาชิก
รัฐสมาชิก 59 รัฐ ได้แก่

 (1877)
 (1947)
 (1875)
 (1875)
 (1921)
 (1911)
 (1907)
 (1908)
 (1977)
 (2012) 
 (2008)
 (1922)
 (1875)
 (1962)
 (1923)
 (1875)
 (1875)
 (2001)
 (1925)
 (1997)
 (1960)
 (1975)
 (2013)
 (1925)
 (1985)
 (1875)
 (1885)
 (2008)
 (2010)
 (2015)
 (2001)
 (1890)
 (2018)
 (1929)
 (1991)
 (1875)
 (1973)
 (1925)
 (1876)
 (1884)
 (1875)
 (2011)
 (2001)
 (1994)
 (1922)
 (2016)
 (1964)
 (1959)
 (1875)
 (1875)
 (1875)
 (1912)
 (2012)
 (1875)
 (2018)
 (2015)
 (1884)
 (1878)
 (1908)
 (1879)

##### หมายเหตุ

#### สมาชิกสมทบ
เมื่อครั้งการประชุมครั้งที่ 21 ของ CGPM เมื่อตุลาคม ค.ศ. 1999 หมวดของ "สมาชิกสมทบ" เริ่มก่อตั้งขึ้นสำหรับประเทศที่ยังมิได้เข้าเป็นสมาชิกรัฐ BIPM members พร้อมด้วย สหภาพเศรษฐกิจ

 (2007)
 (2015)
 (2010)
 (2003)
 (2008)
 (2011)
 (2012)
 (2002)
 (2004)
 (2000)
 (2000)
 (2005)
 (2018)
 (2008)
 (2009)
 (2000)
 (2003)
 (2018)
 (2001)
 (2014)
 (2006)
 (2001)
 (2010)
 (2007)
 (2013)
 (2012)
 (2012)
 (2003)
 (2009)
 (2009)
 (2002)
 (2016)
 (2010)
 (2007)
 (2014)
 (2012)
 (2018)
 (2018)
 (2003)
 (2010)
 (2010)

## ดูเพิ่ม
ระบบหน่วยวัดระหว่างประเทศ

## อ้างอิง

หมวดหมู่:องค์การมาตรฐาน
เกาะเลย์เต

thumb|250px|ที่ตั้งของเกาะเลย์เตเทียบกับประเทศฟิลิปปินส์
**เกาะเลย์เต** () เป็นเกาะในหมู่เกาะวิซายาส์ของฟิลิปปินส์

## ภูมิศาสตร์
เกาะมีขนาดราว 180 กิโลเมตรตามแนวเหนือ-ใต้ และกว้างที่สุดราว 65 กิโลเมตร ทางเหนือเกือบติดต่อกับเกาะซามา คั่นด้วยช่องแคบซานฮวนนิโค ซึ่งบางจุดนั้นมีความกว้างเพียง 2 กิโลเมตร จังหวัดเกาะบิลิรันยังอยู่ทางเหนือของเลย์เต และเชื่อมกับเกาะเลย์เตด้วยสะพานข้ามช่องแคบบิลิรัน ทางใต้ของเกาะแยกจากเกาะมินดาเนาด้วยช่องแคบซูริเกา ทางตะวันออก เลย์เตเป็นเหมือนสิ่งขวางกั้นทะเลฟิลิปปินส์จากมหาสมุทรแปซิฟิก ซามาทางตะวันออกเฉียงเหนือและดินากัต (Dinagat) ทางตะวันออกเฉียงใต้ เป็นอ่าวเลย์เต ทางตะวันตกเป็นเกาะเซบูและโบฮอล
 
เลย์เตเป็นเกาะที่มีพื้นที่ป่าและภูเขาหนาแน่น แต่หุบเขาเลย์เตทางตะวันออกเฉียงเหนือเป็นพื้นที่ที่มีการเกษตรอย่างมาก

## การปกครอง
เกาะเลย์เตแบ่งเป็นสองจังหวัด คือ เลย์เต (เหนือ) และเลย์เตใต้ เกาะบิลิรัน ทางเหนือของเกาะเลย์เต เมื่อก่อนเคยเป็นส่วนหนึ่งของจังหวัดเลย์เต แต่ปัจจุบันแยกเป็นจังหวัดใหม่ คือ จังหวัดบิลิรัน
 
นครเอกของเลย์เตคือ นครตัคโลบัน ซึ่งตั้งอยู่ทางชายฝั่งตะวันออกที่มุมตะวันตกเฉียงเหนือของอ่าวเลย์เต และนครโอมอก ทางชายฝั่งตะวันตก

หมวดหมู่:เกาะในประเทศฟิลิปปินส์
หมวดหมู่:เกาะเลย์เต
มิญ หั่ง

**มิญ หั่ง** () มีชื่อจริงว่า **เล หง็อก มิญ หั่ง** () เกิดวันที่ 22 มิถุนายน ค.ศ. 1987 ที่นครโฮจิมินห์ เป็นทั้งนักร้องและนักแสดงหญิงชาวเวียดนาม เธอเข้าสู่วงการศิลปะการแสดงตั้งแต่อายุ 16 ปีในฐานะนักร้องกลุ่ม รวมถึงได้แสดงละครโทรทัศน์หลายครั้ง แต่ล้มเหลวในการสร้างความประทับใจอยู่บ่อยครั้ง แต่แล้วใน ค.ศ. 2007 ภายหลังจากการประสบความสำเร็จในภาพยนตร์เรื่อง*[[ก่อยซักมูฟวี่]]* ชื่อของมิญ หั่ง ก็เป็นที่สนใจและเป็นที่โปรดปรานของผู้ชมขึ้นอย่างต่อเนื่อง ภายหลังจากที่ประสบความสำเร็จทางดนตรีและภาพยนตร์อย่างต่อเนื่องแล้ว เธอก็เป็นหนึ่งในผู้ที่มีแนวโน้มที่จะเป็นผู้ที่รู้จักในวงการบันเทิงมากที่สุดอยู่ช่วงระยะเวลาหนึ่ง

ใน ค.ศ. 2009 และ ค.ศ. 2011 มิญ หั่ง ได้รับรางวัล*[[เอชทีวีอะวอร์ด]]* ในสาขานักแสดงหญิงที่ได้รับความนิยมแห่งปี เธอได้เปิดตัวอัลบั้มเพลง นอกจากนี้ยังเป็นนางแบบให้กับผลิตภัณฑ์อาหารฮานโกฟู้ด, คาสิโอ และบริษัทที่ไซเบอร์เวิลด์ซึ่งเป็นบริษัทที่มีความเชี่ยวชาญด้านอิเล็กทรอนิกส์เกม

ค.ศ. 2011 เธอได้แยกตัวออกจากบริษัทเทียนทิ แล้วกลายมาเป็นศิลปินอิสระ

## อัลบั้ม
* *หมตหว่องจ๊ายเดิ๊ต* (ค.ศ. 2008)
* *โกหน่างด๊างเอว* (ค.ศ. 2010)

## เพลงที่ได้รับความนิยม
* *123 chia tay: 123 แยกกัน*
* *Chia đôi một trái tim: แบ่งหัวใจ* (ร้องคู่กับถั่นดาเซียว)
* *Chia tay không lí do: ทำไมไม่แยกกัน*
* *Đến giờ phút này: จนถึงตอนนี้*
* *Một cuộc tình tan vỡ: รักหักอก* (ร้องคู่กับ AT)
* *Một vòng trái đất: หนึ่งวันรอบโลก* (ร้องคู่กับทิม)
* *Ngày mới bất ngờ: เซอร์ไพร์สวันใหม่*
* *Người vô hình: มองไม่เห็น*
* *Vui hay buồn: สุขหรือเศร้า* (*ความรู้สึกที่สับสน*)
* *Cơn mưa nhỏ: พายุฝน*
* *Beautiful Girl: บิวตีฟูลเกิร์ล*

## ภาพยนตร์ที่ร่วมแสดง<small><small></small></small>

## อ้างอิง

* เวียดนามเก๋ ผุดละครใหม่ "Full House" ฉบับเวอร์ชันญวน

## แหล่งข้อมูลอื่น

* 
* Minh Hằng đã sexy

หมวดหมู่:นักร้องหญิงชาวเวียดนาม
หมวดหมู่:บุคคลจากโฮจิมินห์ซิตี
หมวดหมู่:นักร้องหญิงชาวเวียดนามในคริสต์ศตวรรษที่ 21
ไฟฉาย

thumb|200px|สิทธิบัตรของเดวิด มิเซล (David Misell) หมายเลข 617,592

**ไฟฉาย** () เป็นแหล่งกำเนิดแสงกำลังไฟฟ้ามือถือ แหล่งกำเนิดแสงมักเป็นหลอดไส้ขนาดเล็กหรือไดโอดเปล่งแสง ไฟฉายแบบทั่วไปมีแหล่งกำเนิดแสงติดในแผ่นสะท้อนแสง, เลนส์เพื่อป้องกันแหล่งกำเนิดแสงและแผ่นสะท้อนแสง, แบตเตอรีหรือแหล่งพลังงานอื่น และสวิตช์

นอกเหนือไปจากไฟฉายมือถือวัตถุประสงค์ทั่วไป ยังมีการพัฒนาไฟฉายอีกหลายแบบเพื่อการใช้งานพิเศษ เช่น ไฟฉายติดศีรษะหรือหมวกนิรภัยออกแบบมาสำหรับคนงานเหมืองและผู้ออกค่ายเพื่อให้มีมือว่าง ไฟฉายบางแบบสามารถใช้ใต้น้ำหรือในบรรยากาศที่ติดไฟง่าย เป็นต้น

หมวดหมู่:แหล่งกำเนิดแสง
ไฟหน้า

**ไฟหน้า** () เป็นหลอดไฟซึ่งมักติดอยู่หน้ายานพาหนะ เช่น รถยนต์ จักรยานยนต์ เครื่องบินหรือรถไฟ ด้วยจุดประสงค์เพื่อส่งทางข้างหน้าในช่วงที่มีทัศนวิสัยต่ำ เช่นที่เกิดจากความมืดหรือหยาดน้ำฟ้า สมรรถนะของไฟหน้าค่อย ๆ พัฒนาขึ้นตลอดยุครถยนต์ โดยได้รับการกระตุ้นจากอัตราการเสียชีวิตจากการจราจรที่แตกต่างกันอย่างมากระหว่างช่วงกลางวันกับกลางคืน 

หมวดหมู่:ตะเกียงและหลอดไฟฟ้า
หลอดแฮโลเจน

thumb|หลอดแฮโลเจน

**หลอดแฮโลเจน** หรือรู้จักกันในชื่อ **หลอดแฮโลเจนทังสเตน** เป็นหลอดไส้ที่มีไส้หลอดเป็นทังสเตน ซึ่งบรรจุในแก๊สเฉื่อยและแฮโลเจนปริมาณน้อย เช่น ไอโอดีนหรือโบรมีน วัฏจักรแฮโลเจนเคมีนำทังสเตนที่ระเหยไปกลับมาเป็นไส้หลอดอีกครั้ง ซึ่งขยายอายุการใช้งานของหลอด ด้วยเหตุนี้ หลอดแฮโลเจนจึงสามารถใช้งานได้ที่อุณหภูมิสูงกว่าหลอดเติมแก๊สมาตรฐานที่มีกำลังและอายุการใช้งานเท่ากัน หลอดแฮโลเจนจึงมีประสิทธิศักย์ความสว่างสูงกว่า (10-30 ลูเมน/วัตต์) หลอดนี้ให้แสงที่มีอุณหภูมิสีสูงกว่า และด้วยขนาดที่เล็กกว่า หลอดแฮโลเจนใช้งานได้เต็มที่กับระบบของแสงซึ่งมีประสิทธิภาพมากกว่าในแง่ของวิธีที่หลอดทอดแสงที่ปลดปล่อยออกมา

หมวดหมู่:อุปกรณ์ไฟฟ้า
หมวดหมู่:ตะเกียงและหลอดไฟฟ้า
เอตา

thumb|ตราสัญลักษณ์ของเอตา
**เอตา** () หรือ **ประเทศบาสก์และเสรีภาพ** () หรือที่สื่อไทยบางแห่งเรียก **กบฏแบ่งแยกดินแดนแคว้นบาสก์** เป็นองค์กรชาตินิยมและแบ่งแยกดินแดนติดอาวุธชาวบาสก์ กลุ่มนี้ก่อตั้งขึ้นใน พ.ศ. 2502 และได้วิวัฒนาจากกลุ่มที่สนับสนุนวัฒนธรรมบาสก์ดั้งเดิมไปเป็นกลุ่มกึ่งทหารโดยมีจุดประสงค์เพื่อบรรลุเอกราชแก่มหาประเทศบาสก์ (Greater Basque Country)   ซึ่งครอบคลุมตอนเหนือบางส่วนของประเทศสเปนและตอนใต้บางส่วนของประเทศฝรั่งเศส เอตาเป็นองค์การหลักของขบวนการปลดปล่อยแห่งชาติบาสก์ และเป็นตัวการสำคัญในความขัดแย้งบาสก์ เอตาประกาศหยุดยิงใน พ.ศ. 2532, 2539, 2541 และ 2549 แต่ละเมิดในภายหลัง อย่างไรก็ดี วันที่ 5 พฤศจิกายน พ.ศ. 2553 เอตาประกาศหยุดยิงรอบใหม่ ซึ่งยังมีผลใช้บังคับ  ยิ่งไปกว่านั้น วันที่ 20 ตุลาคม พ.ศ. 2554 เอตาประกาศ "การยุติขั้นสุดท้ายของกิจกรรมติดอาวุธของตน"

นับตั้งแต่ พ.ศ. 2502 เอตาถูกประณามว่าสังหารประชาชนไป 829 คน ทำให้มีผู้ได้รับบาดเจ็บหลายพันคน และลักพาตัวคนไปหลายสิบคน กลุ่มดังกล่าวถูกต้องห้ามเป็นองค์การก่อการร้ายโดยทางการหลายประเทศ มีสมาชิกองค์การมากกว่า 700 คนถูกจำคุกอยู่ในสเปน ฝรั่งเศส และประเทศอื่น

## อ้างอิง

## แหล่งข้อมูลอื่น
* 

หมวดหมู่:การเมืองสเปน
หมวดหมู่:การก่อการร้ายในประเทศสเปน
หมวดหมู่:สเปนภายใต้การนำของฟรังโก
แซม ฮิวสตัน

thumb|200px|แซมูเอล ฮิวสตัน
พลตรี **แซมูเอล ฮิวสตัน** () หรือที่รู้จักกันว่า **แซม ฮิวสตัน** (, 2 มีนาคม ค.ศ. 1793 - 26 กรกฎาคม ค.ศ. 1863) เป็นรัฐบุรุษ นักการเมืองและทหารชาวอเมริกันในคริสต์ศวรรษที่ 19 เขาเกิดในทิมเบอร์ริจในหุบเขาชีนันโด รัฐเวอร์จิเนีย โดยมีเชื้อสายสกอต-ไอริช ฮิวสตันกลายมาเป็นบุคคลสำคัญในประวัติศาสตร์เท็กซัส และได้รับเลือกตั้งเป็นประธานาธิบดีแห่งสาธารณรัฐเท็กซัสคนแรกและคนที่สาม และสมาชิกวุฒิสภารัฐเท็กซัสหลังเท็กซัสเข้าร่วมกับสหรัฐอเมริกา และเป็นผู้ว่าการรัฐในท้ายที่สุด เขาปฏิเสธจะสาบานความจงรักภักดีต่อฝ่ายสมาพันธรัฐเมื่อเท็กซัสแยกตัวออกจากฝ่ายสหภาพ และลาออกจากตำแหน่งผู้ว่าการรัฐ เพื่อหลีกเลี่ยงการหลั่งเลือด เขาปฏิเสธข้อเสนอของกองทัพฝ่ายสหภาพเพื่อปราบปรามกบฏสมาพันธรัฐ และเขาหันไปเกษียณในฮันท์สวิลล์ เท็กซัส ที่ซึ่งเขาถึงแก่อนิจกรรมก่อนสงครามกลางเมืองอเมริกันยุติ

ชีวิตช่วงต้นของเขารวมถึงการอพยพจากเวอร์จิเนียไปยังเทนเนสซี การใช้เวลาร่วมกับชาติเชอโรคี ซึ่งภายหลังเข้าได้รับสิทธิ์เป็นพลเมืองและมีภรรยา, รับรัฐการทหารในสงคราม ค.ศ. 1812 และประสบความสำเร็จในการมีส่วนร่วมในการเมืองเทนเนสซี ฮิวสตันเป็นบุคคลเดียวในประวัติศาสตร์สหรัฐอเริกาที่เคยเป็นผู้ว่าการรัฐสองรัฐ 

ค.ศ. 1827 ฮิวสตันได้รับเลือกเป็นผู้ว่าการรัฐเทนเนสซี ค.ศ. 1829 ฮิวสตันลาออกจากตำแหน่งผู้ว่าการรัฐและย้ายไปยังดินแดนอาร์คันซอ ไม่นานให้หลังเขาย้ายต่อไปยังรัฐโกอะวีลาและเท็กซัส ซึ่งขณะนั้นเป็นรัฐหนึ่งของเม็กซิโก และกลายเป็นผู้นำแห่งการปฏิวัติเท็กซัส เขาสนับสนุนการผนวกโดยสหรัฐอเมริกา ค.ศ. 1832 ฮิวสตันเข้าไปพัวพันกับการวิวาทกับสมาชิกวุฒิสภาสหรัฐอเมริกา ตามด้วยการพิจารณาคดีที่กลายเป็นที่สนใจ นครฮิวสตันตั้งชื่อตามเขา ชื่อเสียงของฮิวสตันได้รับการยกย่องหลังจากเขาถึงแก่อนิจกรรม

## อ้างอิง
 

## แหล่งข้อมูลอื่น

* ''Life of General Houston, 1793-1863'' published 1891, hosted by the Portal to Texas History.
* ''Sam Houston ; David Crockett.'' published 1901, hosted by the Portal to Texas History.

หมวดหมู่:ชาวอเมริกันเชื้อสายสกอต-ไอริช
หมวดหมู่:ทนายความอเมริกัน
หมวดหมู่:นักการเมืองอเมริกัน
หมวดหมู่:บุคคลจากรัฐเวอร์จิเนีย
หมวดหมู่:บุคคลจากรัฐเทนเนสซี
หมวดหมู่:บุคคลจากรัฐเท็กซัส‎
บอสตันเทร์เรียร์

**บอสตันเทร์เรียร์** () มีแหล่งกำเนิดที่สหรัฐอเมริกา ในปี ค.ศ.1893  เป็นสุนัขขนาดปานกลาง มีขนสั้นและหูตั้งชัน ลำตัวมีสีดำปนขาว หางสั้น เป็นสุนัขที่ฉลาด มีความเป็นมิตร เหมาะสมที่จะเลี้ยงเป็นสัตว์เลี้ยง
## ขนาดและรูปร่าง
บอสตันเทร์เรียร์ มีส่วนสูงประมาณ 30-45 เซนติเมตร น้ำหนัก เพศผู้ 10-25 ปอนด์ ( 4.5-11.5 กิโลกรัม ) มีอายุประมาณ 11-13 ปี มีขนสั้นเรียบ ดำปนขาว หรือสีดำขาวสลับลายเสือ บอสตั้นเทอร์เรียร์ปัจจุบันมีการนำมาผสมข้ามสายพันธุ์ให้มีสีอื่น อธิเช่นสีน้ำตาลขาว ทำให้เป็นสายพันธุ์ผสม

หมวดหมู่:พันธุ์สุนัขที่มีต้นกำเนิดในสหรัฐ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหรัฐอเมริกา
หมวดหมู่:สุนัขพันธุ์เล็ก
นุสรา สุขหน้าไม้

**นุสรา สุขหน้าไม้**  (6 พฤศจิกายน พ.ศ. 2528 -  27 ตุลาคม พ.ศ. 2561) เป็นคนตำบลคลองสี่ อำเภอคลองหลวง จังหวัดปทุมธานี อดีตนักแสดงสังกัด สถานีโทรทัศน์สีกองทัพบกช่อง 7 เป็นรองมิสไทยแลนด์ยูนิเวิร์สปี พ.ศ. 2548

## ประวัติ
จุ๋ม นุสรา สุขหน้าไม้ เป็นบุตรคนเดียวของนายวีรโรจน์ กับ นางสำเริง สุขหน้าไม้ 

นุสราเสียชีวิตจากเหตุเฮลิคอปเตอร์สโมสรฟุตบอลเลสเตอร์ซิตีตก พ.ศ. 2561

## การศึกษา
* ประถมศึกษา โรงเรียนทิพพากรวิทยาการ 
* มัธยมศึกษา โรงเรียนสวนกุหลาบวิทยาลัย รังสิต
* ปริญญาตรี  คณะนิเทศศาสตร์ เอกสาขาประชาสัมพันธ์ โทสาขาการโรงแรม มหาวิทยาลัยกรุงเทพ

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| rowspan = "1" | 2549 ||  *[[ปิ่นมุก]]* ||บุษบา 
|-
| rowspan = "1" |2550 ||  *[[ชุมแพ (ละครโทรทัศน์ไทยปี พ.ศ. 2550)|ชุมแพ]]* || ดวงพร 
|-
| rowspan = "1" | 2551 ||* ทอง 9* ||มายด์ 
|-
| rowspan = "1" | 2552 || *[[เมียหลวง]]* ||นงคราญ (รับเชิญ) 
|-
| rowspan = "1" | 2554 || * [[หอบรักมาห่มป่า]]* || แสงเพชร (รับเชิญ)
|-
| rowspan = "1" |  2556 || * [[อาญารัก]] *|| บุหลัน (รับเชิญ) 
|}

## รางวัลที่ได้รับ
* รองชนะเลิศอันดับ 1 มิสทีนไทยแลนด์ปี พ.ศ. 2545
* รองชนะเลิศอันดับ 2 มิสไทยแลนด์ยูนิเวิร์สปี พ.ศ. 2548
* ขวัญใจช่างภาพสื่อมวลชนปี พ.ศ. 2548

หมวดหมู่:นักแสดงหญิงชาวไทย
หมวดหมู่:บุคคลจากอำเภอคลองหลวง
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสวนกุหลาบวิทยาลัย รังสิต
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:มิสทีนไทยแลนด์
หมวดหมู่:เสียชีวิตจากอุบัติเหตุทางการบินในสหราชอาณาจักร
หมวดหมู่:นางงามไทย
หมวดหมู่:ชาวไทยที่เสียชีวิตในประเทศอังกฤษ
บ็อกเซอร์

**สุนัขบ็อกเซอร์** () มีแหล่งกำเนิดในประเทศเยอรมนี เป็นสุนัขในสายพันธุ์ของบุลด็อก ซึ่งจัดเป็นสายพันธุ์ที่ใช้ล่าหมีและวัว เหมาะสำหรับใช้เป็นสุนัขคุ้มกันและเฝ้าบ้าน มีความอดทนสูง มีความซื่อสัตย์ต่อเจ้าของและสมาชิกในครอบครัว

## ขนาดและรูปร่าง
บ็อกเซอร์เพศผู้มีส่วนสูงประมาณ 56–64 เซนติเมตร เพศเมียมีส่วนสูงประมาณ 53–61 เซนติเมตร เพศผู้หนักประมาณ 29–37 กิโลกรัม เพศเมียหนักประมาณ 25–32 กิโลกรัม มีขนสั้นเรียบ มีสีดำ แดง แทน ใบหน้าแต้มดำ มีอายุเฉลี่ย 10–12 ปี

## ประวัติ
บ็อกเซอร์มีถิ่นกำเนิดในประเทศเยอรมนี ผู้เลี้ยงมักนำไปใช้ล่าหมีและวัว ต่อมาบ็อกเซอร์กลายเป็นสุนัขคุ้มกันและป้องกันภัยในทางการทหารและตำรวจ หรืออาจจะเลี้ยงไว้เป็นเพื่อนในบ้านก็ยังได้

## ลักษณะนิสัย
บ็อกเซอร์มีความอดทนสูงและปกป้องเด็ก ๆ ได้ บ็อกเซอร์ชอบที่จะเข้าร่วมกิจกรรมกับสมาชิกในครอบครัวที่เป็นเจ้าของ ไม่ว่าตัวมันจะอายุมากเพียงใด มีนิสัยที่รักสนุก ร่าเริงมาก อารมณ์คงที่ ไม่ก้าวร้าวแม้จะถูกรบกวน ไม่ขี้อาย ค่อนข้างเชื่อฟังคำสั่งและฝึกง่าย มีความซื่อสัตย์ จงรักภักดีต่อเจ้านายและคนในครอบครัว

## การดูแล
ในเรื่องของการให้อาหารนั้น บ็อกเซอร์เป็นสุนัขที่กินค่อนข้างง่าย ผู้เลี้ยงสามารถให้อาหารทั่วไปได้ตามความเหมาะสม ในเรื่องของการดูแลทำความสะอาดนั้น ควรอาบน้ำสัปดาห์ละหนึ่งครั้ง หลังอาบหรือพาไปตากฝนแล้วควรเช็ดตัวให้แห้ง เพราะจะเสี่ยงต่อการเป็นโรครูมาติสม์ ผู้เลี้ยงควรมีสถานที่อบอุ่นให้สุนัขบ็อกเซอร์หลับนอน (ควรเป็นภายในบ้าน) และควรพาสุนัขออกกำลังกายอย่างสม่ำเสมอ

## ผู้เลี้ยงที่เหมาะสม
ควรเป็นผู้ที่มีเวลาในการดูแลสุนัขทั้งในเรื่องของความสะอาดและสุขภาพ รวมถึงต้องมีเวลาที่จะเล่นกับสุนัข เพราะบ็อกเซอร์เป็นสุนัขที่มีความตื่นตัวสูงต้องการเล่นเจ้าของตลอดเวลา

## ข้อควรจำ
ควรหลีกเลี่ยงการผสมเพื่อให้ได้สุนัขบ็อกเซอร์สีขาว เพื่อไม่ให้เกิดลูกสุนัขที่หูหนวก (สุนัขหูหนวกเป็นข้อบกพร่องร้ายแรง) เพราะบ็อกเซอร์สีขาวมีความเสี่ยงที่จะเป็นโรคมะเร็งเพราะสภาวะอากาศ

หมวดหมู่:พันธุ์สุนัขที่มีต้นกำเนิดในประเทศเยอรมนี
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศเยอรมนี
หมวดหมู่:สุนัขตำรวจ
บริตทานีสแปเนียล

**บริตทานีสแปเนียล** () มีต้นกำเนิดอยู่ประเทศฝรั่งเศส เป็นหนึ่งในสุนัขสายพันธุ์สแปเนียล เป็นที่นิยมสำหรับผู้ชอบกีฬาล่าสัตว์ในยุโรป เพราะสามารถไล่สัตว์ให้ออกจากที่ซ่อนได้ดี มีขนยาว หางสั้น

## ขนาดและรูปร่าง
บริตทานีสแปเนียลมีน้ำหนัก เพศผู้ 15.8-24.9 กิโลกรัม (35-55 ปอนด์) เพศเมีย 15.8-22.6 กิโลกรัม (35-50 ปอนด์) ส่วนสูง เพศผู้ 48-50 เซนติเมตร (19-20 นิ้ว) เพศเมีย 47-49 เซนติเมตร (18.5-19 นิ้ว)

หมวดหมู่:พันธุ์สุนัขที่มีต้นกำเนิดในประเทศฝรั่งเศส
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศฝรั่งเศส
หมวดหมู่:สุนัขชี้เหยื่อ
หมวดหมู่:สุนัขล่าเหยื่อ
เวเนรา 9

**เวเนรา 9** (, ) เป็นเที่ยวบินอวกาศไร้คนบังคับของสหภาพโซเวียตไปยังดาวศุกร์ มันประกอบด้วยส่วนโคจรและส่วนลงจอด ปล่อยขึ้นสู่อวกาศเมื่อวันที่ 8 มิถุนายน ค.ศ. 1975 หนัก 4,936 กิโลกรัม ส่วนโคจรเป็นอวกาศยานลำแรกที่โคจรรอบดาวศุกร์ และส่วนลงจอดเป็นลำแรกที่ส่งกลับภาพถ่ายพื้นผิวดาวเคราะห์ดวงอื่นกลับมายังโลก

## อ้างอิง

หมวดหมู่:ยานอวกาศ
หมวดหมู่:ภารกิจสู่ดาวศุกร์
หมวดหมู่:ภารกิจอวกาศในปี พ.ศ. 2518
หมวดหมู่:โครงการอวกาศโซเวียต‎
บุลล์แมสติฟฟ์

**บุลล์แมสติฟฟ์** () มีถิ่นกำเนิดในประเทศอังกฤษ เกิดจากการผสมข้ามพันธุ์ระหว่างสุนัขพันธุ์บุลล์ด็อกกับพันธุ์แมสติฟฟ์ เป็นสุนัขที่มีขนาดใหญ่ มีความแข็งแรง และมีความคล่องแคล่ว จมูกไว มักนิยมเลี้ยงไว้เฝ้ายาม หรือสุนัขเตือนภัย นิสัยร่าเริง ฉลาด รักเจ้าของ

## ขนาดและรูปร่าง
บุลล์แมสติฟฟ์เป็นสุนัขขนาดใหญ่ เพศผู้หนัก 50-59 กิโลกรัม (110-130 ปอนด์) เพศเมียหนัก 41-50 กิโลกรัม (90-110 ปอนด์) เพศผู้สูง 63-68 เซนติเมตร (25-27 นิ้ว) เพศเมียสูง 61-66 เซนติเมตร (24-26 นิ้ว)

## ลักษณะนิสัย
บุลล์แมสติฟฟ์เป็นสุนัขสายพันธุ์ที่มีขนาดปานกลาง สามารถโจมตีผู้บุกรุกได้อย่างดุดัน แต่ขนาดของมันของค่อนข้างใหญ่พอสมควร (สูง 21-27 นิ้ว หนัก 100-130 ปอนด์) จึงต้องมีที่ว่างเพียงพอให้สุนัขพันธุ์นี้ได้วิ่งเล่นหรือเดินไปมารอบบ้าน เป็นสุนัขที่ฝึกได้ง่าย มีความรักต่อเจ้าของและสมาชิกในครอบครัว มีความอดทนต่อเด็ก รักสงบ 
## อ้างอิง

* 
* 
* 
*

หมวดหมู่:พันธุ์สุนัขที่มีต้นกำเนิดในประเทศอังกฤษ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
แคร์นเทร์เรียร์

**แคร์นเทร์เรียร์** () เป็นสุนัขสายพันธุ์เทร์เรียร์ มีต้นกำเนิดในประเทศสกอตแลนด์ เป็นสุนัขประเภทวอล์กกิงด็อก นิยมใช้เป็นสุนัขล่าสัตว์ มีนิสัย ร่าเริง ว่องไว ปราดเปรียว ฉลาด 

## ขนาดและรูปร่าง
แคร์นเทร์เรียร์เป็นสุนัขขนาดเล็ก น้ำหนักประมาณ  6-7.5 กิโลกรัม (14-16.5 ปอนด์) ส่วนสูง เพศผู้  28-31 เซนติเมตร (11-12 นิ้ว) เพศเมีย 25- 30 เซนติเมตร (10-12 นิ้ว) อายุเฉลี่ย 10-15 ปี

## ลักษณะนิสัย
แคร์นเทร์เรียร์เป็นสุนัขที่มีความร่าเริง ตื่นตัว ชอบออกกำลังกาย ควรพาออกไปเล่นในพื้นที่บริเวณกว้าง ๆ เป็นสุนัขเฝ้าบ้านได้ดี เพราะมักจะเห่าเมื่อเจอคนแปลกหน้า

## วัฒนธรรมสมัยนิยมและสายพันธุ์ใกล้เคียง
แคร์นเทร์เรียร์เป็นสุนัขที่ถูกอ้างอิงในวรรณกรรมสำหรับเด็กเรื่อง *[[Wizard of Oz]]* ด้วยเป็นสุนัขที่พาโดโรธีให้กลับบ้านได้อย่างปลอดภัยหลังการผจญภัย และสายพันธุ์ที่ใกล้เคียงกันคือ เวสต์ไฮต์แลนด์ไวต์เทร์เรียร์หรือเวสตี ซึ่งก็คือแคร์นเทร์เรียร์ที่มีสีขาวล้วนนั่นเอง

## อ้างอิง

* 
* 
* 
*

หมวดหมู่:พันธุ์สุนัขที่มีต้นกำเนิดในประเทศสกอตแลนด์
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
โฟร์ (อัลบั้มบียอนเซ่ โนวส์)

**โฟร์** (อังกฤษ: 4) คือสตูดิโออัลบั้มลำดับที่ 4 ของบียอนเซ่ โนวส์ นักร้องสาวเพลงอาร์แอนด์บี ชาวอเมริกัน อัลบั้มนี้ออกจำหน่ายเมื่อวันที่ 24 มิถุนายน พ.ศ. 2554 ในสหรัฐอเมริกาโดยโคลัมเบียเรเคิดส์ อัลบั้มนี้เปิดตัวอันดับหนึ่งบนชาร์ตบิลบอร์ด 200 ของสหรัฐอเมริกา มียอดการขาย 310,000 ชุดในสัปดาห์แรก นอกจากนี้ยังกลายเป็นเพลงฮิตในอีกหลายประเทศ 
ก่อนที่ออกอัลบั้มนี้ "รันเดอะเวิร์ล(เกิร์ล)" ถูกปล่อยออกมาสำหรับดิจิทัลดาวน์โหลดทั่วโลกในวันที่ 21 เมษายน พ.ศ 2554 ได้เปิดตัวเป็นซิงเกิลแรกหลังจากที่เพลงนี้ได้รั่วไหลออกมาเมื่อวันที่ 18 เมษายน พ.ศ. 2554 ต่อมาซิงเกิลที่สองคือ "เบสติงไอเนฟเวอร์แฮด" ได้เปิดตัวในวันที่ 1 มิถุนายน พ.ศ. 2554 ซิงเกิลที่สามคือ "เคาท์ดาวน์" และอีกหลายๆซิงเกิลในเวลาต่อมา

## รายชื่อเพลง

## ชาร์ต
## ชาร์ตรายสัปดาห์และชาร์ตที่รับรอง

### ชาร์ตรายสัปดาห์

### ชาร์ตที่รับรอง

## แหล่งข้อมูลอื่น
* เว็บไซต์อย่างเป็นทางการของบียอนเซ่ 
## อ้างอิง

หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงที่ผลิตโดยบียอนเซ่ โนวส์
หมวดหมู่:อัลบั้มเพลงที่ผลิตโดยดิปโล
หมวดหมู่:อัลบั้มเพลงที่ผลิตโดยไรอัน เท็ดเดอร์
หมวดหมู่:อัลบั้มเพลงที่ผลิตโดยคานเย เวสต์
หม่อมราชวงศ์มงคลชาย ยุคล

**หม่อมราชวงศ์มงคลชาย ยุคล** ชื่อเล่น **คุณชายเอี่ยว** เป็นโอรสใน หม่อมเจ้าชาตรีเฉลิม ยุคล และ วิยะดา อุมารินทร์ หม่อมราชวงศ์มงคลชายได้มีผลงานในการแสดงภาพยนตร์และเคยได้รับรางวัล รางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ซึ่งรับบทเป็น "ซอและ" เรื่อง ตะลุมพุก มหาวาตภัยล้างแผ่นดิน และหม่อมราชวงศ์มงคลชายยังเรียนจบด้านภาพยนตร์จากมหาวิทยาลัยแคลิฟอร์เนีย ลอสแอนเจลิส สหรัฐอเมริกา 

ปัจจุบันสมรสกับมนรดา ยุคล ณ อยุธยา มีบุตรชาย 1 คน และ บุตรสาว 3 คน คือ 
# หม่อมหลวงเอวิตา ยุคล (คุณชะเอม)
# หม่อมหลวงอนุชา ยุคล (คุณแอ็กชั่น)
# หม่อมหลวงเอมิรินดา ยุคล (คุณอิ่ม)
# หม่อมหลวงอมลรดา ยุคล (คุณอุ่น)

## ผลงานการแสดง
* เรื่อง ตะลุมพุก มหาวาตภัยล้างแผ่นดิน ปี 2545 รับบทเป็น ซอและ
* เรื่อง ธิดาช้าง ปี 2547 รับบทเป็น ผีเสื้อ
* ภาพยนตร์ซีรีส์ เรื่อง ศรีอโยธยา ช่องทรูโฟร์ยู ปี 2560 รับบทเป็น สมเด็จพระเพทราชา

## รางวัลสุพรรณหงส์ทองคำ
* ได้รับรางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ดาราตัวประกอบชายจากภาพยนตร์เรื่อง " ตะลุมพุก มหาวาตภัยล้างแผ่นดิน "

## ลำดับสาแหรก



## อ้างอิง
* ตะลุมพุก มหาวาตภัยล้างแผ่นดิน

หมวดหมู่:หม่อมราชวงศ์
หมวดหมู่:ราชสกุลยุคล
หมวดหมู่:บุคคลจากกรุงเทพมหานคร
หมวดหมู่:บุคคลที่ยังมีชีวิตอยู่
หมวดหมู่:ผู้ชนะรางวัลนักแสดงประกอบชายยอดเยี่ยมสุพรรณหงส์
หมวดหมู่:ผู้ชนะรางวัลนักแสดงประกอบชายยอดเยี่ยมพระสุรัสวดี
ตาอีซ

**ตาอีซ** หรือ **ตะอิซซ์** (, ) เป็นเมืองบนที่ราบสูงเยเมน ในประเทศเยเมน ตั้งอยู่ทางตะวันตกเฉียงใต้ของประเทศ อยู่สูงจากระดับน้ำทะเล 1,400 เมตร เป็นเมืองหลวงของเขตผู้ว่าการตะอิซซ์ เมืองมีประชากร 460,000 คน (ค.ศ. 2003) เป็นเมืองใหญ่เป็นอันดับ 3 ของประเทศ 

หมวดหมู่:เมืองในประเทศเยเมน
วินนิเพก

**วินนิเพก** () เป็นเมืองหลวงและเมืองที่ใหญ่สุดของรัฐแมนิโทบา ประเทศแคนาดา มีประชากรเป็นครึ่งหนึ่งของรัฐแมนิโทบา มีประชากร 675,100 คน จากการสำรวจประชากรในเดือนกรกฎาคม ค.ศ. 2009 และเขตเมืองมีประชากร 742,400 คน ตั้งอยู่บริเวณที่แม่น้ำอัสซินิบอยน์และแม่น้ำเรด ไหลมาบรรจบกัน 

ชาวฝรั่งเศสได้เข้ามาตั้งสถานีการค้าขนเฟอร์ ในตอนต้นคริสต์ศตวรรษที่ 19 ทอมัส ดักลาส เอิร์ลแห่งเซลเคิร์ก ได้ตั้งเป็นอาณานิคมของชาวสกอต ก่อให้เกิดความขัดแย้งระหว่างผู้ที่ตั้งถิ่นฐานอยู่ก่อนกับชาวอาณานิคมที่เข้ามาใหม่ ตั้งเป็นเมืองเมื่อปี ค.ศ. 1873 มีการพัฒนาเมื่อสร้างทางรถไฟมาถึงในทศวรรษ 1880 เกิดอุทกภัยอย่างรุนแรงใน ค.ศ. 1950 ทำให้ต้องมีการสร้างเมืองขึ้นใหม่เป็นส่วนใหญ่ 

วินนิเพกเป็นเมืองศูนย์กลางวัฒนธรรม การเงิน การผลิต ผลิตภัณฑ์อาหารและเครื่องดื่ม ร้านค้า และการท่องเที่ยว และยังเป็นเมืองศูนย์กลางการเดินทาง มีสนามบินนานาชาติริชาร์ดสัน มีสถานีรถไฟที่เดินทางไปสหรัฐอเมริกาและทางตะวันตกและตะวันออกของแคนาดา 

## ภูมิอากาศ
วินนิเพกมีลักษณะภูมิอากาศแบบภูมิอากาศแบบชื้นภาคพื้นทวีป ด้วยที่ตั้งของเมืองอยู่บนที่ราบโล่งซึ่งห่างไกลจากเทือกเขาและชายฝั่ง ทำให้อุณหภูมิระหว่างฤดูร้อนและฤดูหนาวมีความแตกต่างกันอย่างสุดขั้ว และอาจเกิดสภาพอากาศที่เปลี่ยนแปลงอย่างฉับพลัน

โดยฤดูร้อนอากาศอบอุ่น มักมีพายุฟ้าคะนองเกิดขึ้นบ่อยครั้ง อุณหภูมิเฉลี่ยระหว่าง 13 ถึง 26 องศาเซลเซียสในเดือนกรกฎาคม ส่วนฤดูหนาวมีอากาศหนาวจัด อุณหภูมิเฉลี่ยระหว่าง -21 ถึง -11 องศาเซลเซียสในเดือนมกราคม บางครั้งอุณหภูมิลดลงถึง -40 องศาเซลเซียส สำหรับฤดูใบไม้ผลิและฤดูใบไม้ร่วงในวินนิเพกมีเพียงช่วงสั้น ๆ

ส่วนใหญ่หิมะตกในเดือนตุลาคมไปจนถึงเดือนพฤษภาคม โดยมีหิมะตกเฉลี่ย 54 วันต่อปี วินนิเพกมีปริมาณหยาดน้ำฟ้ารวมทั้งปีประมาณ 500 มิลลิเมตร มีปริมาณหิมะรวมทั้งปีประมาณ 120 เซนติเมตร และมีแสงแดดรวมทั้งปีประมาณ 2,350 ชั่วโมง ซึ่งถือว่าเป็นเมืองใหญ่ของแคนาดาที่มีแสงแดดมากเป็นอันดับต้น ๆ

นับตั้งแต่ปี ค.ศ. 1938 วินนิเพกมีสถิติอุณหภูมิต่ำสุดเป็นประวัติการณ์อยู่ที่ -45 องศาเซลเซียส เมื่อวันที่ 18 กุมภาพันธ์ ค.ศ. 1966 และมีสถิติอุณหภูมิสูงสุดเป็นประวัติการณ์อยู่ที่ 40.6 องศาเซลเซียส เมื่อวันที่ 7 สิงหาคม ค.ศ. 1949

## อ้างอิง

หมวดหมู่:เมืองในประเทศแคนาดา
หมวดหมู่:รัฐแมนิโทบา
สถานีรถไฟเคเซอูเอโนะ

**สถานีรถไฟเคเซอูเอโนะ** () เป็สถานีรถไฟของบริษัทรถไฟฟ้าเคเซ สถานีต้นทางของสายหลักเคเซ ตั้งอยู่ใกล้กับสวนอูเอโนะ เขตไทโต กรุงโตเกียว ไม่ไกลจากสถานีรถไฟอูเอโนะ ซึ่งเป็นสถานีรถไฟของบริษัทรถไฟญี่ปุ่นตะวันออก

## แหล่งข้อมูลอื่น
* รถไฟฟ้าเคเซสกายไลน์เนอร์ 

เคเซอูเอโนะ
หมวดหมู่:สิ่งก่อสร้างในเขตไทโต
นีช

**นีช** () เป็นเมืองใหญ่เป็นอันดับ 3 ของประเทศเซอร์เบีย (รองจากกรุงเบลเกรดและนอวีซาด) จากข้อมูลปี ค.ศ. 2005 เขตเมืองมีประชากร 260,237 คน เป็นหนึ่งในเมืองที่เก่าแก่ที่สุดในบอลคานและยุโรป และในอดีตยังถือว่าเป็นประตูจากทางผ่านของตะวันตกและตะวันออก เป็นสถานที่ประสูติของจักรพรรดิโรมันที่มีพระนามว่า คอนสแตนตินมหาราช ชาวบัลแกเรีย ฮังการี และเติร์กผลัดกันเข้ายึดครองหลายครั้งเป็นเวลานาน 300 ปี จนตกเป็นของอาณาจักรเซอร์เบียใน ค.ศ. 1878 และเป็นเมืองหลวงของเซอร์เบียจนถึง ค.ศ. 1901 เยอรมนีได้ยึดครอง 2 ครั้งใน ค.ศ. 1915 และ ค.ศ. 1941 ใน ค.ศ. 1944 ตกอยู่ใต้การยึดครองของรัสเซีย

นีชมีมหาวิทยาลัยแห่งนีชซึ่งมีนักศึกษาราว 30,000 คน มี 13 คณะวิชา นีซยังเป็นหนึ่งในเมืองที่สำคัญด้านอุตสาหกรรมของเซอร์เบีย เป็นศูนย์กลางอุตสาหกรรมอุปกรณ์อิเล็คทรอนิกส์ อุตสาหกรรมด้านเครื่องจักร วิศวกรรม สิ่งทอ ผลิตภัณฑ์ยาสูบ
 
## อ้างอิง

หมวดหมู่:เมืองในประเทศเซอร์เบีย
หมวดหมู่:เมืองหลวงเก่าของเซอร์เบีย
แยกสวนสมเด็จพระศรีนครินทร์

**แยกสวนสมเด็จพระศรีนครินทร์** () เป็นสี่แยกจุดตัดระหว่างถนนติวานนท์ ถนนนนทบุรี-ปทุมธานี และถนนศรีสมาน ในเขตตำบลบ้านใหม่ อำเภอปากเกร็ด จังหวัดนนทบุรี

## รูปแบบของทางแยก
* ถนนระดับดิน สี่แยกสัญญาณไฟ
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สะพานข้ามแยก ในทิศทางถนนนนทบุรี-ปทุมธานี จากจังหวัดปทุมธานี ตรงไปโดยไม่ต้องรอสัญญาณไฟจราจรเมื่อขึ้นสะพานข้ามแยกไปยังเขตดอนเมือง กรุงเทพมหานคร และ อำเภอเมือง จังหวัดปทุมธานี
## แหล่งข้อมูลอื่น

สวนสมเด็จ
สวนสมเด็จ